Frá orlofsnefnd læknafélaganna . Nýir umsjónarmenn Í alllangan tíma hafa félagsmenn Læknafélags Íslands tekið að sér að hafa umsjón með húsnæði orlofsheimilasjóðs læknafélaganna , eða haft húsnæði í fóstri eins og stundum hefur verið orðað . Umsjónarmenn hafa til dæmis fylgst með því að nauðsynlegt viðhald og endurnýjun fari fram . Nú hafa nýir umsjónarmenn tekið við húsnæði orlofsheimilasjóðs í Vaðnesi og við Hreðavatn . Jóhanna Björnsdóttir sem lengi hefur haft Hreðavatnsbústaðinn í fóstri lætur af því en við tekur Sveinn Magnússon , Heilsugæslunni í Garðabæ , sími : 520 1800 eða í Heilbrigðis - og tryggingamálaráðuneytinu , sími : 560 9700 . Síðastliðið sumar var keypt orlofshús í landi Vaðness , þar sem orlofsnefndin hafði áður tekið heilsársbústað á leigu . Eignarbústaðurinn stendur að Birkibraut 6 . Ólafur Stefánsson hefur tekið við umsjón með eignarbústaðnum . Ólafur er á Heilsugæslustöðinni Efra Breiðholti , sími : 567 0200 ; netfang : olafur.stefansson@efrabr.hr.is Sé einhvers vant á þessum orlofsstöðum eru gestir beðnir að koma upplýsingum þar um bæði til skrifstofu félagsins , sími : 564 4100 og eins til umsjónarmanns á hverjum stað .